**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2025. szeptember 23-i ülésére**

**Javaslat Szombathely Megyei Jogú Város Önkormányzata által fenntartott óvodák 2025. évi őszi szüneti**

**zárvatartására**

A nemzeti köznevelésről szóló 2011. évi CXC. törvény 83. § (2) bekezdés b) pontja értelmében a fenntartó dönt az óvoda heti és éves nyitvatartási idejének meghatározásáról.

Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelete 52. § (2) bekezdés 14. pontjában a Kulturális, Oktatási és Civil Bizottság hatáskörébe utalta az óvodák általánostól eltérő nyitva tartásáról szóló döntést.

A 2025/2026. tanév rendjéről szóló 27/2025. (VII.24.) BM rendelet alapján az őszi iskolai tanítási szünet az alábbi időpontban lesz:

* őszi szünet: 2025. október 23. – 2025. november 2. 5 munkanap

A korábbi évek tapasztalatai szerint a szünetek idejére kevés gyermek részére kérnek a szülők óvodai ellátást. Fentiek alapján javaslom az iskolai őszi tanítási szünettel megegyezően az önkormányzati fenntartású óvodáknak 2025. október 23. – november 2. napjáig történő zárva tartását azzal, hogy a Szombathelyi Aréna Óvodában biztosítva lesz az ügyelet.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2025. szeptember „ ”**

**/: Dr. László Győző :/**

**HATÁROZATI JAVASLAT**

**……./2025. (IX.23.) KOCB. számú határozat**

A Kulturális, Oktatási és Civil Bizottság a „Javaslat Szombathely Megyei Jogú Város Önkormányzata által fenntartott óvodák 2025. évi őszi szüneti zárvatartására” című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52. § (2) bekezdés 14. pontjában kapott felhatalmazás alapján úgy dönt, hogy az iskolai őszi tanítási szünettel megegyezően az önkormányzati fenntartású óvodák 2025. október 23. – november 2. napjáig tartsanak zárva, és ezalatt az ügyeletet a Szombathelyi Aréna Óvoda biztosítsa.

**Felelős:**  Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal